text: Efterlysning: Blev du forlovet eller gift med Jeppe i 2003?
  03 oktober 2017 kl. 08.17
  Da en butikstyv fornylig blev anholdt, havde han blandt andet en forlovelses- eller vielsesring på sig, som kan være stjålet.
  Da lokalpolitiet torsdag i sidste uge anholdt en butikstyv på gaden i Vejen, havde han to ting på sig, som kan være stjålne. Men hvem er ejeren?
  Anders Simonsen, politiassistent, Vejen Lokalpoliti: "Vi regner med, det er en sammensmeltning af to ringe. Både sådan som den ser ud, men også fordi der er to datoer indgraveret i ringen."
  Det er en guldring, og i den er indgraveret: 
  Jeppe 24-12-2000 - Jeppe 5-9-2003
  - Vi regner med, det er en sammensmeltning af to ringe. Både sådan som den ser ud, men også fordi der er to datoer indgraveret i ringen, siger politiassistent Anders Simonsen til TV SYD.
  Den anden er en låsebrik, som bruges til adgangskontrol i blandt andet virksomheder. Se foto ovenfor. 
  Hvis du ved, hvor de tingene stammer fra, kan du kontakte Syd- og Sønderjyllands politi på telefonnummer 1-1-4 og bede om politiassistent Anders Simonsen hos Vejen Lokalpoliti.
  